# ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 3. SEJE upravni odbor ŠS OŠ MALEČNIK V ŠOLSKEM LETU 2018/2019**

Seja je potekala v sredo, **28. 11. 2018, od 17. do 18.30** v prostorih OŠ Malečnik.

PRISOTNI ČLANI: ga. Nadja Irgolič (predstavnica staršev), ga. Natalija Harb (predstavnica šole), ga. Urška Kukovec (predstavnica šole), ga. Andreja Žvajker (predstavnica šole).

**Dnevni red:**

1. **izvedba božično-novoletnega bazarja.**

Ga. podpredsednica Natalija Harb je pozdravila navzoče, prebrala dnevni red in ugotovila, da je odbor šolskega sklada (ŠS) sklepčen. Prav tako smo soglasno potrdili predlagani dnevni red.

K1

V soboto, **8. 12. 2018** bo **ob 10.30** otvoritev božično-novoletnega bazarja, katerega izkupiček bo namenjen šolskemu skladu. Bazar bo delno izveden na prostem (pred vhodom v telovadnico), delno v telovadnici šole. Dopoldan bo na šoli potekal tehniški dan, ki je obvezen za vse učence šole.

Pred šolo bomo na stojnicah ponudili tople napitke in pokovko. Na hodniku pred telovadnico bo stojnica s koledarji, v telovadnici bosta stojnici z zvezdicami, stojnice z izdelki učencev ter letošnja novost – stojnica s knjigami (knjige bomo zbirali v šoli od ponedeljka, 3. 12., do petka, 7.12. 2018 – učencem razdelimo **obvestila** v petek, 30. 11. 2018).

Zadolžitve:

* g. Vidovič bo poskrbel za čaj,
* g. Diemat bo priskrbel avtomat za kavo in kakav,
* ga. Kukovec bo oblikovala in izdelala plakate ter vabila, objavila vabilo na spletni strani šole (3. 12. 2018), prinesla bo dva avtomata za pokovko, vrteks za dekoracijo, drevo z lučkami, okrasnega Božička,
* g. Harb se bo s Foto Tonetom dogovorila za koledarje, v Mercatorju bo kupila bonbone in pokovko, prinesla bo »zavese« z lučkami in lesene sani, vrečke in merilno posodico za pokovko,
* učenec 7. razreda, Maj Korent, bo Božiček, ki bo otrokom delil bonbone,
* ga. Irgolič bo prinesla lončke s peskom za cigaretne ogorke, ki jih bomo nastavili zunaj na betonskem robu pri vhodu v telovadnico,
* ga. Žvajker bo poskrbela za božično glasbo v telovadnici, prinesla bo okrasnega Božička,
* stojnici za tople napitke si bomo izposodili pri »Malečniških gospodinjah«,
* belo klop si bomo izposodili pri učiteljici Veltrusky, žogi si bomo izposodili pri učiteljici Burjek, medveda sta pospravljena za odrom, čim več božičnih lučk si bomo izposodili od sodelavcev,
* pevskega zbora in govora ob otvoritvi bazarja ne bo,
* podlogo, stojnice, mize, dekoracijo in vse ostalo bomo postavili v soboto dopoldan do 10. ure, pomagali bodo učenci višjih razredov, izdelke bodo na razredne stojnice postavili učenci z razredniki najkasneje do 10.15,
* mize bomo pokrili z belimi tapetami, ki so v kabinetu RP,
* iz vsakega razreda bosta na stojnici ponujala izdelke po dva učenca (na glavi so obvezne rdeče božične kape),
* prostovoljne prispevke za zvezdice bodo na dveh stojnicah zbirale 4 učenke iz 9. razreda,
* pokovko bodo napekli in ponujali na zunanji stojnici učenci 9. razreda, papirnate vrečke za pokovko bodo izdelali učenci 4. razreda,
* pri stojnici s toplimi napitki bomo prosili za pomoč go. Slavico Kelbič in učenca Paskala Vidoviča iz 7. razreda,
* škatle za zvezdice so v učilnici 4. razreda, zvezdice so pri g. ravnatelju,
* z g. ravnateljem se bomo v ponedeljek, 3. 12. 2018, dogovorili glede sobotnega prevoza učencev v in iz šole (zjutraj bo vozni red ostal nespremenjen, iz šole bo odpeljal ob 12. uri),
* dopoldan bodo imeli učenci malico v šoli, kosila ne bo.

**Zapisala Urška Kukovec**